מייקל ביזלי

מייקל פול ביזלי הבן (באנגלית: .Michael Paul Beasley Jr; נולד ב-9 בינואר 1989 בפרדריק, מרילנד) הוא כדורסלן אמריקאי, המשחק בעמדות הסמול פורוורד והפאוור פורוורד.

ביוגרפיה
ביזלי גדל במרילנד, והחל את קריירת הכדורסל שלו ב"PG יגוארס", קבוצת נוער מפורסמת באיחוד האתלטים החובבים. עם קבוצה זו הוא זכה באליפויות לאומיות רבות לנוער, בצוותא עם שחקן NBA אחר לעתיד, קווין דוראנט. בשנת 2006 הוא זכה עם נבחרת הנוער של ארצות הברית באליפות אמריקה עד גיל 18, והיה לשחקן הבכיר בקבוצתו. לאחר שלמד במספר בתי ספר תיכוניים, נעשה ביזלי לבוגר בית ספר תיכון בואי.

בעקבות כישרון רב שהפגין, נחשב ביזלי לאחד מהשחקנים הצעירים המבטיחים בארצות הברית. בשנת 2007 החל ביזלי בקריירת המכללות שלו כשהצטרף לאוניברסיטת המדינה של קנזס. ביזלי הצטיין רבות בעונת ה"פרשמן" שלו עם ממוצעים של 26.2 נקודות ו-12.4 ריבאונדים למשחק, כולל 28 דאבל דאבלים, ושבר שיאים רבים לשחקן פרשמן ושיאים רבים של המכללה.

הוא זכה בתואר שחקן השנה של אזור הביג 12 של ליגת המכללות, וכן בבחירה לחמישייה הראשונה של נבחרת ה"אול-אמריקן". הוא הוביל את הקבוצה להעפלה לסיבוב השני של טורניר אליפות המכללות.

כבר לאחר שנה אחת במכללות נרשם ביזלי לדראפט ה-NBA של 2008, ונבחר במקום השני על ידי מיאמי היט. בעונתו הראשונה בליגה, , הוא לא פתח בקביעות בחמישיית מיאמי, אך הפגין יכולת טובה עם ממוצעים של 13.9 נקודות ו-5.4 ריבאונדים. הוא נבחר לחמישיית הרוקיז של העונה והועמד לבחירה לרוקי השנה. בתום העונה הסדירה העפיל עם קבוצתו לסיבוב הראשון במשחקי הפלייאוף. בשנת 2010 עזב את מיאמי היט וחתם במינסוטה טימברוולבס לשנתיים.

ביולי 2012 ביזלי חתם ביזלי על חוזה בפיניקס סאנס תמורת 18 מיליון דולר לשלוש שנים. לאורך עונת הבכורה שלו בקבוצה, עונת , הוא רשם ממוצעים של 10.1 נקודות ו-3.8 ריבאונדים ב-75 משחקים בהם שותף, אולם פיניקס סיימה את העונה עם 25 ניצחונות מול 57 הפסדים ובמקום האחרון במערב. בסיום העונה נתפס ביזלי כשברשותו מריחואנה ונופה מסגל הקבוצה.

מעט לאחר שחרורו מפיניקס חתם ביזלי על חוזה ושב לשורותיה של מיאמי היט.

לקראת עונת  חתם בקבוצת שאנגחאי שארקס מליגת ה-CBA הסינית, בה העמיד ממוצעים עונתיים של 28.6 נקודות, 10.4 ריבאונדים ו-5.2 אסיסטים למשחק. במשחק האולסטאר של ליגת ה-CBA עלה ביזלי מהספסל וקבע שיא אולסטאר של 59 נקודות. בסיום העונה הסדירה בסין, חזר ביזלי ל-NBA כשחתם במיאמי היט, בפעם השלישית בקריירה.

את עונת  החל ב"שאנדונג גולדן טייגרס" מהליגה הסינית, ובמהלך משחק האולסטאר שבר את שיאו מהעונה הקודמת כשקלע 63 נקודות, בנוסף ל-19 ריבאונדים ו-13 אסיסטים שרשם במשחק. לאורך העונה קלע 31.9 נקודות בממוצע למשחק שזיכו אותו בתואר ה-MVP הזר של העונה בליגה הסינית. לאחר שקבוצתו הודחה בסיבוב הראשון של פלייאוף ה-CBA, חתם ביזלי ביוסטון רוקטס מליגת ה-NBA על חוזה עד לסיום העונה.

סטטיסטיקות הקריירה
בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  מיאמי 81  19  24.8  0.472  0.407  0.772  4.5  1.0  0.5  0.5  13.9  מיאמי 78  78  29.8  0.450  0.275  0.800  6.4  1.3  1.0  0.6  14.8  מינסוטה 73  73  32.3  0.450  0.366  0.753  5.6  2.2  0.7  0.7  19.2  מינסוטה 47  7  23.1  0.445  0.376  0.642  4.4  1.0  0.4  0.4  11.5  פיניקס 75  20  20.7  0.405  0.313  0.746  3.8  1.5  0.4  0.5  10.1  מיאמי 55  2  15.1  0.499  0.389  0.772  3.1  0.7  0.4  0.4  7.9  מיאמי 24  1  21.0  0.434  0.235  0.769  3.7  1.3  0.6  0.5  8.8  יוסטון 20  0  18.2  0.522  0.531  0.776  4.9  0.8  0.6  0.5  12.8  מילווקי 56  6  16.7  0.533  0.419  0.743  3.4  0.9  0.5  0.5  9.4  ניו יורק 74  30  22.3  0.507  0.395 0.780  5.6  1.7  0.5  0.6  13.2  ל.א. לייקרס 26  2  10.7  0.490  0.176  0.718  2.3  1.0  0.3  0.4  7.0 קריירה 609  238  22.8  0.465  0.349  0.759  4.7  1.3  0.6  0.5  12.4

בפלייאוף ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  מיאמי 7  0  25.4  0.386  0.308  0.765  7.3  1.0  0.3  1.0  12.1  מיאמי 5  5  27.0  0.449  0.500  0.778  5.8  0.6  0.8  0.0  10.4  מיאמי 4  0  5.8  0.500  0.000  0.333  1.0  0.5  0.0  0.0  2.8  יוסטון 5  0  16.0  0.478  0.333  0.857  4.2  0.6  0.2  0.0  10.4  מילווקי 4  0  12.0  0.350  0.600  0.000  2.3  0.3  0.3  0.3  4.3 קריירה 25  5  18.6  0.423  0.385  0.675  4.6  0.6  0.3  0.3  8.7

קישורים חיצוניים

 פרופיל, באתר nbadraft.net


הערות שוליים

קטגוריה:אמריקאים ילידי מרילנד
קטגוריה:פרדריק (מרילנד): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מרילנד: כדורסלנים
קטגוריה:כדורסלני אוניברסיטת המדינה של קנזס
קטגוריה:בחירות דראפט של מיאמי היט
קטגוריה:כדורסלני מיאמי היט
קטגוריה:כדורסלני מינסוטה טימברוולבס
קטגוריה:כדורסלני פיניקס סאנס
קטגוריה:כדורסלני שאנגחאי שארקס
קטגוריה:כדורסלני יוסטון רוקטס
קטגוריה:כדורסלני מילווקי באקס
קטגוריה:כדורסלני ניו יורק ניקס
קטגוריה:כדורסלני לוס אנג'לס לייקרס
קטגוריה:כדורסלני שאנדונג גולדן סטארס
קטגוריה:כדורסלני גואנגדונג סאות'רן טייגרס
קטגוריה:אמריקאים שנולדו ב-1989